ГОДИШЕН ОТЧЕТ ЗА ДЕЙНОСТТА

ОТЧЕТ

за управлението на

Водоснабдяване и Канализация ЕООД Стара Загора

за 2018 година

на инж. Румен Тенев Райков, Управител

**19 Март 2019, гр. Стара Загора**

**СЪДЪРЖАНИЕ:**

[1 ПРОИЗВОДСТВЕНА ДЕЙНОСТ 3](#_Toc3558323)

[1.1 ДЕЙНОСТ ПО ОБЕЗЗАРАЗЯВАНЕ НА ПИТЕЙНАТА ВОДА ЗА 2018 ГОДИНА 3](#_Toc3558324)

[1.2 АНАЛИЗ НА НАЛЯГАНЕТО ВЪВ ВОДОПРОВОДНАТА МРЕЖА ПО СИСТЕМИ 5](#_Toc3558325)

[1.3 ПРОГРАМА ЗА ЗОНИРАНЕ НА ВОДОПРОВОДНАТА МРЕЖА 5](#_Toc3558326)

[1.4 ПРОГРАМА ЗА АКТИВЕН КОНТРОЛ НА ТЕЧОВЕТЕ 5](#_Toc3558327)

[1.5 ДЕЙНОСТ НА ЕНЕРГО-МЕХАНИЧНИТЕ ЗВЕНА 6](#_Toc3558328)

[2 РЕАЛИЗАЦИЯ](#_Toc3558329) 7

[3 ПЕРСОНАЛ 10](#_Toc3558330)

[4 ВЗАИМООТНОШЕНИЯ С ДРУГИ ФИРМИ 11](#_Toc3558331)

[5 ФИНАНСОВО-ИКОНОМИЧЕСКА ИНФОРМАЦИЯ 13](#_Toc3558332)

[6 СЕРТИФИКАЦИЯ ПО ISO 14](#_Toc3558333)

[7 КТД И СОЦИАЛНА ПОЛИТИКА 15](#_Toc3558334)

През 2018 година, съобразно договора за управление на “В и К” ЕООД гр. Стара Загора, в качеството си на управител, работих съвместно с екип от специалисти добросъвестно, съобразно интересите на МРРБ и правителството на Р. България, за подобряване качеството на услугите за потребителите от региона, който обслужва дружеството.

Успешно обслужваме кредита към ЕБВР, без просрочия.

**ОТЧЕТ ПО НАПРАВЛЕНИЯ**

# ПРОИЗВОДСТВЕНА ДЕЙНОСТ

## ДЕЙНОСТ ПО ОБЕЗЗАРАЗЯВАНЕ НА ПИТЕЙНАТА ВОДА ЗА 2018 ГОДИНА

Мониторинговата програма е разработена съвместно с РЗИ Стара Загора, и „Водоснабдяване и Канализация” ЕООД Стара Загора. Обхваща всички населени места на територията на общините, обслужвани от Дружеството: Стара Загора, Чирпан, Братя Даскалови, Казанлък, Николаево, Гурково, Мъглиж, Раднево, Гълъбово, Опан, Павел Баня.

Най-важна стъпка към изготвяне на мониторинговата програма е определяне на “зони на водоснабдяване” в рамките на които се добива или разпределя питейна вода с приблизително еднакви качества, доставена от един и повече водоизточници. Това е необходима предпоставка за последващо определяне на броя и разположението на пунктовете за пробовземане, броя проби, мястото за вземането им.

Пунктовете за вземане на проби вода са избрани така, че да бъдат обхванати всички райони и всички населени места на територията на експлоатиращото предприятие.

Съгласно изискванията, пробонабирането ще се извършва на мястото на изтичане на водата от крана при консуматора.

Пробонабирането ще се извършва самостоятелно от „В и К” ЕООД Стара Загора по изготвен график. Графикът е разработен по лъчи – всеки лъч включва определен брой населени места от съответните зони. За всяко населено място от лъча се прави изследване на остатъчен хлор и се взимат проби за постоянен или периодичен анализ.

Вземането на пробите ще се осъществява след 3-5 минутно източване на водата от крана. Пробите за микробиологичен анализ ще се вземат в стъклени шишета от 250-350 мл., а за изследване по химични показатели в стъклени съдове в количества съобразно вида на анализа. Пробите ще се доставят до 6-ия час в съответната лаборатория и изследването ще започва веднага. По време на транспортирането им трябва да бъдат осигурени необходимите условия, съгласно нормативните изисквания.

Само при изключителни случаи се допуска пробите за химически анализ да се съхраняват до 24 часа в хладилни условия до започване на изследването им.

Показателите по постоянния и периодичния мониторинг са съобразени с техническите възможности на лабораторията ни – апаратура и реактиви. Лабораторията е акредитирана по БДС EN ISO/IEC 17025:2006 „Общи изисквания относно компетентността на лабораториите за изпитване и калибриране“ - за изследване на води. Въведени са Наръчник по качеството, работни процедури, верифицират се методите за изпитване.

Въведена е собствена система за управление на качеството, която се поддържа и функционира ефикасно. Наръчникът по качество, основните и работни процедури се познават и се прилагат от персонала. Разработени са вътрешно лабораторни методи за изпитване (ВЛМ), които са валидирани.

Изпълнението на Мониторингова програма е дадено в следната таблица:

|  |  |  |  |
| --- | --- | --- | --- |
| ВиК Стара Загора | | | |
| ПО ПОКАЗАТЕЛИ | Общ брой показатели | нестандартни | ***%*** |
| индикаторни | 10250 | 59 | 99,40 |
| Физико химични | 3360 | 257 | 92,35 |
| микробиологични | 1660 | 6 | 99,63 |

Нестандартните стойности по химични показатели се дължи предимно на отклонения по показателя „нитрати”.

Отклоненията по бактериологически показатели са епизодични и след завишаване на дозата на обеззаразителния реагент при повторно взимане на проба не се констатира замърсяване.

Дезинфекцията на питейната вода се извършва основно с хлорни продукти – втечнен хлор и натриев хипохлорид.

* С хлор-газ се обеззаразява около 83% от подаваното водно количество вода (86 бр.населени места)
* С натриев хипохлорид (белина) около 15% - от подаваното водно количество вода (93 бр.населени места)
* С хлорна вар - 2% от подаваното водно количество вода (23бр.населени места)
* Други – „Санифорт” - 0,1% от подаваното водно количество вода (2бр.населени места)

Действията в Дружеството, за намаляване на загубите през 2018г. бе продължение на всички мероприятия прилагани от Дружеството, но при подобрена организация, засилен контрол и лична отговорност на всички равнища от производствено - експлоатационната дейност в следните основни направления:

## АНАЛИЗ НА НАЛЯГАНЕТО ВЪВ ВОДОПРОВОДНАТА МРЕЖА ПО СИСТЕМИ

Поддържа се постоянно и съгласно нормативните изисквания налягане в уличната водопроводна мрежа. Ниското налягане се компенсира с хидрофори, експлоатирани от Оператора.

## ПРОГРАМА ЗА ЗОНИРАНЕ НА ВОДОПРОВОДНАТА МРЕЖА

Предвижда се изграждане на DMA зона в населени места с жители над 10 000 – Стара Загора, Казанлък, Раднево, Чирпан и Гълъбово:

* През третото тримесечие на 2018г. има изградена една нова зона в гр.Стара Загора. – „Ниска зона Център“

## ПРОГРАМА ЗА АКТИВЕН КОНТРОЛ НА ТЕЧОВЕТЕ

* Периодичен обход на главните клонове на водопроводните мрежи, съчетано с прослушване на трасетата с акустични уреди, отваряне на канализационни и други шахти в близост до трасета;
* Периодичен обход на външни водопроводи не по-малко от веднъж месечно. Задължително да се правят извънредни обходи при намаление дебита в крайния пункт, спад в налягането и промяна на ел. параметри на помпените станции;
* Поддържане в изправност на монтираните СК и при нужда въвеждане на нови такива за съкращаване на времето за отстраняване на авариите и размера на изолираните участъци;
* Обособяване на пилотни зони в градовете за установяване размера на подадената и инкасирана вода в тях, извършване на манометрични снимки, обследване участъци с акустични уреди.
* Поддържане в изправност на водомерното стопанство за подадената вода на помпените станции, пред входа на населените места и обособените пилотни зони за установяване точния размер на продадената вода като условие за точни анализи, изводи и необходими действия;
* Поддържане на аварийните групи с допълнителна малка механизация, агрегати и преносима аварийна техника и периодична подмяна на физическо амортизирани единици;
* Своевременна подмяна по външните водопроводи на повредени въздушници и изпускатели. При необходимост заваряване на металните капаци и заглушки за предотвратяване на кражби на арматура и питейна вода за поливане, ловни обекти, животновъдство и други цели.

## ДЕЙНОСТ НА ЕНЕРГО-МЕХАНИЧНИТЕ ЗВЕНА

Насоките на работата на енергомеханичните звена в дружеството бяха насочени в подобряване на енергоемкостта на помпените агрегати на голяма част от помпените станции за питейна вода, а също така и на ПСОВ-овете.

**І . Район Стара Загора**

* консумирана ел. енергия 27 296 732 kWh
* почистване на 2 бр. сондажни кладенци и монтиране на нови потопяеми помпи в

ПС „Ягода – р-н Добив

* монтиране на нова потопяема помпа с честотно регулиране на БПС №5 – р-н Ръжена

към ПС „Ягода“ - р-н Добив

- GSM управление на сондаж с. Арнаутито и черпателен водоем за ПС „Арнаутито

* текуща експлоатация и ремонт на стари помпени агрегати

**II. район Казанлък**

* консумирана ел. енергия 7 051 285 kWh
* GSM управление на ПС „Елхово” и напорен водоем за с. Елхово
* текуща експлоатация и ремонт на стари помпени агрегати

**III .Район Чирпан**

* консумирана ел. енергия 3 450 243 kWh
* монтиране на честотно управление на помпен агрегат на ПС „Марица“
* текуща експлоатация и ремонт на стари помпени агрегати

**IV .Район Раднево**

* консумирана ел. енергия 3 659 873 kWh
* монтиране на токопроизводен агрегат на ПС „Землен“ и кладенци към нея
* монтиране на токопроизводен агрегат на РШ гр. Раднево
* дистанционно управление и визуализация на ПС „Мъдрец“, ПС „Главан“ II и 6 бр.

кладенци към черпателен водоем, напорен водоем за с. Мъдрец и черпателен водоем

към ПС „Главан“ III

* дистанционно управление и визуализация на ПС „Главан“III и напорен водоем за с.

Главан

* дистанционно управление и визуализация на ПС „Любеново“ и напорен водоем за

Трояново и Рудник 1

* текуща експлоатация и ремонт на стари помпени агрегати

**V .Район Тополовград**

* консумирана ел. енергия 2 341 415 kWh
* текуща експлоатация и ремонт на стари помпени агрегати

# РЕАЛИЗАЦИЯ

През 2018 година **полезно използваната вода** в сравнение с 2017 година има следните тенденции :

* Количествата ПИВ по документи са с увеличение 6.87 %, спрямо 2017 год.;
* Количествата ПИВ по реализация са с увеличение 2.42 % спрямо 2017 година;
* Стойността на приходите по документи са с увеличение 6.89 % спрямо 2017 година;
* Стойността на приходите по реализация са с увеличение 2.59 %, спрямо 2017 година.

Цената за доставяне на вода за потребителите през 2018 година е 1.81 лв./м3, която е в сила с решение Ц-027/31.07.2012 година на ДКЕВР.

Полезно използваната вода като количества е с увеличение 10.52% за население и с 2.35% намаление за промишлените и стопански потребители спрямо 2017 година.

При анализиране количествата **отведена отпадъчна вода** за 2018 година се наблюдава следното развитие :

* Количествата отведени отпадъчни води по документи са с 7.24 % увеличение спрямо 2017 година;
* Количествата отведени отпадъчни води по реализация са с 2.78 % увеличение спрямо 2017 година;
* Стойността на приходите по документи на отведената отпадъчна вода са с 7.23 % увеличение спрямо 2017 година;
* Стойността на приходите по реализация на отведената канална вода са с 2.78 % увеличение спрямо 2017 година.

Цена за отвеждане на отпадъчни води е 0.10 лв./м3 - без промяна за този период.

Количествата отведена отпадъчна вода за 2018 година е с 11.16 % увеличение при население и с 1.00 % увеличение при промишлените потребители спрямо 2017г.

За 2018 година имаме следните тенденции за **пречистените отпадъчни води** по отношение на количествата и приходите спрямо 2017 година:

* Количествата пречистени отпадъчни води по документи за 2018 година са с увеличение 7.62 %, спрямо 2017 година;
* Количествата пречистени отпадъчни води по реализация са с увеличение 3.26 % спрямо 2017 година;
* Стойността на приходите по документи на пречистената отпадъчна вода за 2017 година са с увеличение с 7.58 %, спрямо 2017 г;
* Стойността на приходите по реализация са с увеличение 3.87 % спрямо 2017 година.

Цената за пречистване на отпадъчни вода за периода е 0.36лв./м3 за население и цени за пречистване за промишлените предприятия според степента на замърсяване валидни с решение Ц-027/31.07.2015 година.

За 2018 година се отбелязва увеличение на фактурираните количествата за промишлеността с 1.27 % , а при население увеличение с 11.88 % спрямо 2017 год.

Анализа на данните изложени по-горе са взети от табл.1 и табл.2

Табл.1

|  |  |  |  |  |
| --- | --- | --- | --- | --- |
| **ОТЧЕТ ЗА ПИВ** | | | | |
| **Годишен** | | | | **2 018** |
| **Райони** | **ПИВ по док.- м3** | **ПИВ по реал.- м3** | **Прих. по док.-лв.** | **Прих. по реал.-лв.** |
| **Ст.Загора** | 7 764 640 | 7 348 201 | 13 944 906 | 13 193 449 |
| **Казанлък** | 4 333 636 | 4 141 957 | 6 921 523 | 6 589 524 |
| **Чирпан** | 1 116 951 | 1 078 062 | 1 964 028 | 1 896 245 |
| **Раднево** | 2 002 426 | 1 781 639 | 3 314 261 | 3 045 071 |
| **Тополовград** | 436 888 | 430 411 | 738 850 | 729 091 |
| **Общо** | **15 654 541** | **14 780 270** | **26 883 568** | **25 453 380** |
|  | 6.87 | 2.42 | 6.89 | 2.59 |
| **ОТВЕДЕНА КАНАЛНА ВОДА** | | | | |
| **Годишен** | | | | **2 018** |
| **Райони** | **ПИВ по док.- м3** | **ПИВ по реал.- м3** | **Прих. по док.-лв.** | **Прих. по реал.-лв.** |
| **Ст.Загора** | 7 671 637 | 7 260 532 | 767 157 | 726 045 |
| **Казанлък** | 2 750 531 | 2 587 981 | 275 052 | 258 797 |
| **Чирпан** | 553 295 | 518 332 | 55 329 | 51 831 |
| **Раднево** | 765 418 | 675 737 | 76 540 | 67 572 |
| **Тополовград** | 191 831 | 182 977 | 19 183 | 18 298 |
| **Общо** | **11 932 712** | **11 225 559** | **1 193 261** | **1 122 543** |
|  | 7.24 | 2.78 | 7.23 | 2.78 |
| **ПРЕЧИСТЕНА КАНАЛНА ВОДА** | | | | |
| **Годишен** | | | | **2 018** |
| **Райони** | **ПИВ по док.- м3** | **ПИВ по реал.- м3** | **Прих. по док.-лв.** | **Прих. по реал.-лв.** |
| **Ст.Загора** | 7 671 645 | 7 265 297 | 3 211 229 | 3 061 616 |
| **Казанлък** | 2 749 882 | 2 588 111 | 1 032 190 | 973 091 |
| **Раднево** | 569 652 | 498 058 | 205 138 | 179 351 |
| **Общо** | **10 991 179** | **10 351 466** | **4 448 557** | **4 214 058** |
|  | 7.62 | 3.26 | 7.58 | 3.87 |
|  |  |  |  |  |

Табл.2

|  |  |  |  |  |
| --- | --- | --- | --- | --- |
| **Годишен** | | | | **2 017** |
| **Райони** | **ПИВ по док.**  **м3** | **ПИВ по реал.**  **м3** | **Прих. по док.**  **лв.** | **Прих. по реал.**  **лв.** |
| **Ст.Загора** | 7 234 733 | 7 151 178 | 12 993 852 | 12 845 228 |
| **Казанлък** | 3 817 223 | 3 690 110 | 6 106 508 | 5 916 028 |
| **Чирпан** | 1 120 690 | 1 105 996 | 1 967 306 | 1 941 615 |
| **Раднево** | 2 019 761 | 2 039 272 | 3 315 482 | 3 359 270 |
| **Тополовград** | 455 904 | 444 248 | 767 868 | 749 703 |
| **Общо** | **14 648 311** | **14 430 804** | **25 151 016** | **24 811 844** |
|  |  |  |  |  |
| **ОТВЕДЕНА КАНАЛНА ВОДА** | | | | |
| **Годишен** | | | | **2 017** |
| **Райони** | **по док.**  **м3** | **по реал.**  **м3** | **Прих. по док.**  **лв.** | **Прих. по реал.**  **лв.** |
| **Ст.Загора** | 7 270 853 | 7 116 451 | 727 131 | 711 637 |
| **Казанлък** | 2 483 952 | 2 465 246 | 248 417 | 246 520 |
| **Чирпан** | 549 551 | 544 499 | 54 955 | 54 449 |
| **Раднево** | 628 042 | 605 860 | 62 800 | 60 569 |
| **Тополовград** | 195 040 | 189 918 | 19 504 | 18 992 |
| **Общо** | **11 127 438** | **10 921 974** | **1 112 807** | **1 092 167** |
|  |  |  |  |  |
| **ПРЕЧИСТЕНА КАНАЛНА ВОДА** | | | | |
| **Годишен** | | | | **2 017** |
| **Райони** | **по док.**  **м3** | **по реал.**  **м3** | **Прих. по док.**  **лв.** | **Прих. по реал.**  **лв.** |
| **Ст.Загора** | 7 275 846 | 7 120 773 | 3 070 588 | 3 002 196 |
| **Казанлък** | 2 483 578 | 2 464 818 | 901 283 | 896 715 |
| **Раднево** | 453 339 | 439 013 | 163 202 | 158 041 |
| **Общо** | **10 212 763** | **10 024 604** | **4 135 073** | **4 056 952** |
|  |  |  |  |  |

През 2018 година се извършиха контролни проверки по районите на водомери за фирми и население. Бяха съставени 797 броя констативни протоколи. За откритите нарушения са направени 58 бр. протоколи за констатирано нарушение. Осъществени са 295 спирания на водоподаването на неизрядни длъжници. По районите са както следва:

|  |  |  |  |
| --- | --- | --- | --- |
| **Район** | **Констативни протоколи**  **/бр./** | **Протоколи за констатирано нарушение**  **/бр./** | **Спирания**  **/бр./** |
| Стара Загора | 158 | 22 | 55 |
| Казанлък | 282 | 15 | 36 |
| Чирпан | 54 | 10 | 65 |
| Раднево | 3 | 9 | 37 |
| Тополовград | 0 | 2 | 102 |
| ЦУ | 300 | 0 | 0 |
| **О Б Щ О:** | **797** | **58** | **295** |

# ПЕРСОНАЛ

В оперативната работа с персонала съм работил по оптимизиране числеността и качеството на кадрите, като за целта се извършваше щателна преценка на производствените фактори и условия на работа. През 2018г. от 781 работници и служители в началото на годината, в края броят им е 777 - като 80 са назначени, а 84 са освободени. От освободените 84 души - 21 са по взаимно съгласие, 7 в изпитателния срок, 16 заради възникнало право на пенсия за ОСВ, по инициатива на работодателя, срещу уговорено обезщетение - 2, 4 поради смърт, 21 – с предизвестие, съкращение в щата – 12 и 1 дисциплинарно уволнен.

През 2018г продължи работата по актуализирането и оптимизирането на структурата на Дружеството. Приоритетни бяха и задачите, насочени към подобряване и усъвършенстване на организацията на труда и работната заплата. В отдела се следеше за стриктното спазване на клаузите на КТД и Вътрешните правила за организация на работната заплата като приложение към КТД.

През годината продължи работата на одитния комитет, който подпомага Дружеството чрез предоставяне настановища и препоръки, свързани с дейността и способстващи за предотвратяването на злоупотреби и груби грешки.

Стриктно се следяха и спазваха всички промени в нормативните актове, свързани с дейностите по управление на персонала, организацията на работната заплата, безопасността на труда и др.

Коректно се начисляваха и внасяха от страна на дружеството осигурителните вноски на работниците и служителите по фондовете на ДОО и ЗО.

# ВЗАИМООТНОШЕНИЯ С ДРУГИ ФИРМИ

Във връзка с обезпечаване производствената дейност и повишаване качеството на предоставяните услуги от „Водоснабдяване и Канализация” ЕООД , гр. Стара Загора през 2018 година, дружеството е провело по реда на ЗОП:

В областта на доставките, услугите и строителството:

| **Наименование** | **Изпълнител на договора** | **Проведена процедура** |
| --- | --- | --- |
| 1. „Зареждане с дизел и бензин на МПС и на всички машини от технологичния парк, собственост на „Водоснабдяване и канализация“ ЕООД гр. Стара Загора чрез карти за безналично плащане“.- ОП1 | ПЕТРОЛ АД, гр.ЛОВЕЧ - ОП1 | Публично състезание по чл.18, ал.1, т.12 от ЗОП |
| 1. „Доставка на спирателна и регулираща арматура, и поплавкови вентили”. | ИНДУСТРИАЛ ПАРТС ООД, гр.КАЗАНЛЪК - ОП1  ТЕРМОДИЗАЙНТОТАЛ ООД, гр.СОФИЯ - ОП2 | Публично състезание по чл.18, ал.1, т.12 от ЗОП |
| 1. „Събиране (инкасиране) на суми от услуги, предлагани от „ВиК” ЕООД – Стара Загора за абонати на Дружеството” | ИЗИПЕЙ АД, гр.СОФИЯ - ОП1  ИПЕЙ АД, гр.СОФИЯ - ОП2  ТРАНСКАРТ ФАЙНЕНШЪЛ СЪРВИСИС ЕАД, гр.СОФИЯ - ОП3 | Публично състезание по чл.18, ал.1, т.12 от ЗОП |
| 1. „Доставка на работно облекло, работни обувки и лични предпазни средства” | ТИХ ТРУД-ПЛОВДИВ ЕООД, гр.ПЛОВДИВ - ОП1  БУЛТЕКС-99 ЕООД, гр.ПЛОВДИВ - ОП3  ТИХ ТРУД-ПЛОВДИВ ЕООД, гр.ПЛОВДИВ - ОП4 | Публично състезание по чл.18, ал.1, т.12 от ЗОП |
| 1. „Доставка на консумативи, лабораторни реактиви и химикали за нуждите на „Водоснабдяване и канализация” ЕООД – гр. Стара Загора”. | МЕРК БЪЛГАРИЯ ЕАД, гр.СОФИЯ - ОП1  ХАХ ЛАНГЕ ЕООД, гр.СОФИЯ - ОП4 | Събиране на оферти с обява по реда на чл. 187 от ЗОП |
| 1. „Доставка на резервни части зa багери ”. | ЕЪР ТЕХ СИСТЕМ ООД, гр.СОФИЯ | Събиране на оферти с обява по реда на чл. 187 от ЗОП |
| 1. „Услуга по направа на ръчни изкопи ”. | ВЕСЕЛЕИЛ ЕООД, гр.СТАРА ЗАГОРА | Събиране на оферти с обява по реда на чл. 187 от ЗОП от ЗОП |
| 1. „Доставка на помпи“ | ХЕНИ БЪЛГАРИЯ ЕООД, гр.СОФИЯ – ОП1 и 2 | Публично състезание по чл.18, ал.1, т.12 от ЗОП |
| 1. „Доставка на материали за строителство“. | СТАРА ЗАГОРА ПРОЕКТ ЕООД, гр.СТАРА ЗАГОРА - ОП1 | Публично състезание по чл.18, ал.1, т.12 от ЗОП |
| 1. „Доставка на свързващи елементи за свързване на тръби с разлика във външния диаметър”. | ВОДОВЗЕМНИ СКОБИ ООД, гр.ВАРНА | Събиране на оферти с обява по реда на чл. 187 от ЗОП |
| 1. „Доставка на резервни части зa автомобили | АВТОХИТ ТРЕЙД ООД, гр.СТАРА ЗАГОРА - ОП1  ХЕЛИОС-ГИЯ ООД, гр.СТАРА ЗАГОРА - ОП2 | Събиране на оферти с обява по реда на чл. 187 от ЗОП |
| 1. „Доставка на канализационни стъклопластови тръби комплект с муфи”. | ГРЕИЙН ПАЙП ООД, гр.СОФИЯ | Събиране на оферти с обява по реда на чл. 187 от ЗОП |
| 1. „Услуга чрез хидрогеоложко проучване - проучвателен сондаж за вода в земни, скални и песъчливи почви“. | АКВАГРУП ПРОЕКТ ЕООД, гр.СОФИЯ - ОП1  АКВАГРУП ПРОЕКТ ЕООД, гр.СОФИЯ – ОП2 | Публично състезание по чл.18, ал.1, т.12 от ЗОП |
| 1. „Извършване на строително–монтажни работи“. | СМ - ИНЖЕНЕРИНГ ООД, гр.КАЗАНЛЪК – ОП 1, 3 и 5  РОМИЛГАЗ ЕООД, гр.ЛЕВСКИ - ОП4 и 6  СТОП ТЕЧ ООД, гр.СТАРА ЗАГОРА – ОП2 | Събиране на оферти с обява по реда на чл. 187 от ЗОП |
| 1. „Услуги за подготовка и провеждане на обществени поръчки по Закона за обществени поръчки по проект „ВиК инфраструктура в обособена територия Стара Загора“. | АДВОКАТСКО ДРУЖЕСТВО "ДОЙНОВ", гр.СОФИЯ  ПРЕКРАТЕН СЪС СПОРАЗУМЕНИЕ | Събиране на оферти с обява по реда на чл. 187 от ЗОП |
| 1. „Доставка на водомери и отчитане на водомери с вграден радио модул, магнитноиндукционни разходомери, ултразвукови разходомери, водомерни възли и водомерни шахти”. | ХИДРОИНСТАЛ ДЗЗД, гр.ПЛОВДИВ - ОП1и 4  СКАНИНЖЕНЕРИНГ ЕООД, гр.ПЛОВДИВ - ОП5  СОНИКС ООД, гр.БУРГАС -  ОП 2 и 3 | Открита процедура по чл.132 от ЗОП |
| 1. „Доставка на товарни автомобили и каналопочистваща машина”. | ЯНКО САМАРОВ ЕНД КО. ООД, гр.АСЕНОВГРАД - ОП1 и 2  ЕВРОПАЙПАП ГРУП ЕООД, гр.АСЕНОВГРАД - ОП3 | Публично състезание по чл.18, ал.1, т.12 от ЗОП |
| 1. „Доставка на канализационни стъклопластови тръби комплект с муфи”. | ГРЕИЙН ПАЙП ООД, гр.СОФИЯ | Събиране на оферти с обява по реда на чл. 187 от ЗОП |
| 1. „Доставка на водопроводни фитинги, фасонни части и материали за аварийни нужди”. | АЛИАКСИС ЮТИЛИТИС ЕНД ИНДЪСТРИ ЕООД, гр.СОФИЯ -  ОП2 и ОП4  МАТ ООД, гр.РАЗГРАД - ОП3  ИНДУСТИАЛ ПАРТС ООД, гр.КАЗАНЛЪК - ОП5 | Публично състезание по чл.18, ал.1, т.12 от ЗОП |
| 1. „Доставка на канализационни стъклопластови тръби комплект с муфи”. | ГРИЙН ПАЙП ООД, гр.СОФИЯ | Публично състезание по чл.18, ал.1, т.12 от ЗОП |
| 1. „Предоставяне и ползване на фиксирани телефонни услуги и услуги чрез GSM/UMTS/LTE“ | А1 БЪЛГАРИЯ ЕАД, гр.СОФИЯ - ОП 1 и 2 | Събиране на оферти с обява по реда на чл. 187 от ЗОП |
| 1. „Доставка на материали за строителство“. | РОМБУЛ ЕООД, гр.СТАРА ЗАГОРА - ОП1  МЕГАДОМ ООД, гр.СОФИЯ -  ОП2 | Пряко договаряне по чл.18, ал.1, т.13 от ЗОП |
| 1. „Осигуряване на въоръжена физическа охрана и техническа охрана със сигнално охранителна техника /СОТ/ на обектите и намиращото се на тяхната територия имущество на „Водоснабдяване и канализация“ ЕООД, гр. Стара Загора”. | КРЕМЪК ЕООД, гр.СТАРА ЗАГОРА | договаряне с предварителна покана по реда на чл. 102 от ППЗОП, във вр. с чл. 142, ал. 1 от ЗОП  квалификационна система |
| 1. „Застраховане на работниците и на служителите, както и на имуществото на „В и К” ЕООД, гр. Стара Загора” | ДЗЗД "ОБЕДИНЕНИЕ БУЛСТРАД" , гр.СОФИЯ - ОП 1,2,3,4 и 5. | Събиране на оферти с обява по реда на чл. 187 от ЗОП |

# ФИНАНСОВО-ИКОНОМИЧЕСКА ИНФОРМАЦИЯ

Финансовия отчет на ВиК ЕООД Стара Загора за 2018г. е изготвен и представен по МСФО.

Имотите, машините и съоръженията са оценени по цена на придобиване, образувана от покупната им стойност и допълнителните разходи, извършени по придобиването им и намалени с размера на начислената амортизация.

Амортизациите на имотите, машините, съоръженията и нематериалните активи са начислявани, като последователно е прилаган линейният метод.

На 29.02.2016г., е подписан договор с между „ВиК“ ЕООД Стара Загора и АВиК с обособена територия на област Стара Загора и община Тополовград. В съответствие с клаузите на „Договора за стопанисване, поддържане и експлоатация на ВиК системите и съоръженията и предоставяне на водоснабдителни и канализационни услуги“, „Водоснабдяване и канализация” ЕООД в качеството му на ВиК оператор ежегодно изпълнява ангажимента да извършва инвестиционни дейности, съобразно критериите на Приложение Vlll. На основание чл.7 от договора с АВиК, през 2018г. са отчетени и фактурирани инвестиции на публичните активи, в размер на 2173 х.лв.

Материалните запаси при тяхното придобиване се оценяват по цена на придобиване, която включва всички преки разходи свързани с доставката на актива. Оценката на потреблението им се извършва по метода на средно претеглената цена.

През 2018 година търговските вземания с период на забава повече от 360 дни, са обезценени на 100% от стойността им, съдебните вземания са обезцени на 80%, поради промяна на преценката за оценяване.

|  |  |  |  |  |
| --- | --- | --- | --- | --- |
| **Финансови резултати от дейността за 2018 г.** | | | | |
| Показатели | 2018 г. | 2017 г | Изменение | |
| хил. лв. | хил. лв. | в сума | в процент |
| Всичко приходи | 38377 | 36583 | +1794 | 104.90 |
| Всичко разходи | 35664 | 35 663 | +1 | 100.00 |
| Финансов резултат | 2713 | 920 | +1793 | 294.89 |
| Текущи вземания | 4817 | 3520 | +1297 | 136.85 |
| Текущи задължения | 9422 | 8 704 | +718 | 108.25 |
| Собствен капитал | 21 | -2221 | +2242 | - |
| Дълготрайни активи | 8551 | 9002 | -451 | 94.99 |
| Коеф.обща ликвидност | 0.74 | 0.73 | +0.01 | 101.34 |
| Рентабилност % | 8.13 | 2.97 | +5.16 | 273.74 |
| Събираемост % | 92.75 | 94.82 | -2.07 | 97.82 |

За отчетния период дружеството приключва със счетоводна печалба в размер на 2713 хил.лв.

Общите приходи възлизат на 38377 хил.лв. Поради промяна в организацията на отчитане и фактуриране за население /до сега фактурирането се извършваше на първо число на следващия месец/, приходите от основна дейност са с 2124 х.лв. повече спрямо 2017г.

Общите разходи са в размер на 35 664 хил.лв. Разходите за оперативна дейност са 34723 х.лв. Анализа на оперативните разходи по съответни елементи показва, че най-голям е делът на разходите за персонал, които са 33.70% от разходите за дейността. Разхода за материали е 26.97% от оперативните разходи, в т.ч. ел.енергията е 6090 хил.лв., което представлява 65.04% от разхода за материали

Краткосрочните задължения на дружеството към 31.12.2018г. възлизат на 8715 х.лв. От тях към доставчици 3974 х.лв, към бюджета 635 х.лв., към персонала 705 х.лв., за осигуровки 314 х.лв., към банки 1972 х.лв., получени аванси 499 х.лв., други 616 х.лв..

Дългосрочните задължения на В и К ЕООД - Стара Загора общо са в размер на 6755 х.лв., като в т.ч.са: към ЕБВР- са 2946 х.лв., ЦКБ-овърдрафт 1500 х.лв., задължения към персонала за пенсиониране 1501 х.лв., и задължения по договор за лизинг – 808 х.лв.

Вземанията на дружеството към 31.12.2018 г. са в размер на 3 056 х.лв.

# СЕРТИФИКАЦИЯ ПО ISO

От месец Юли 2014 г. във Водоснабдяване и Канализация ЕООД Стара Загора има разработена и внедрена Интегрирана система за управление на качеството, на околната среда и на здравето и безопасността при работа в областта на доставяне на питейна вода, отвеждане и пречистване на отпадни води; проектиране, изграждане, експлоатация и поддръжка на водоснабдителни и канализационни мрежи; строително-монтажни и строително-ремонтни дейности. След успешно преминат одит Дружеството получи сертификати ISO 9001:2000 ; ISO 14001:2004 и OHSAS 18001:2007.

През 2015 проверката от сертифициращата организация премина успешно, без забележки

Извършена е оценка на място и преглед на документи за акредитиране на Изпитвателна Лаборатория Води по ISO 17025. Очаква се положително становище за получаване на акредитация.

# КТД И СОЦИАЛНА ПОЛИТИКА

В дружеството има сключен Колективен Трудов договор на 01.03.2017 година, съобразен с Браншовия Колективен Трудов договор и действащата нормативна уредба, на базата на който се разпределят средствата за социални разходи в следните направления:

**Дейност по осигуряване на здравословни и безопасни условия на труд:**

* Закупено е специално работно облекло и лични предпазни средства на стойност 169 538.53 лева.
* На работниците, които се трудят във вредни условия на труд, е осигурена безплатна предпазна храна и напитки на стойност 1 345.99 лева.
* Сключен е договор със Служба по Трудова Медицина, съгласно изискванията на чл.25 от ЗЗБУТ и Наредба 14 / 07.08.1998 година и за тази цел са изразходвани средства на стойност 17 309.16 лева.
* Разходите за прегледите и изследванията на работниците и служителите, за които задължително трябва да притежават здравни книжки се поемат от работодателя и възлизат на 17 782.68 лева.
* Средствата, отпуснати като еднократни помощи за скъпоструващи лекарства, лечение, щета раждане и смърт са на стойност 98 353.38 лева.
* Сумата по социалните разходи за поевтиняване на храната на работниците и служителите е на стойност 575 024.28 лева.
* За отбелязване на официални и професионални празници и други чествания е изразходвана сума на стойност 175600.00 лева.
* За спортни и културни мероприятия е изразходвана сума на стойност 59 769.25 лева.
* Обърнато е внимание на повишаването на квалификацията на персонала, като изразходваните средства за тази дейност са на стойност 61436.10 лева.
* За дарение деца на починали работниците и служителите са изразходвани 20 400,00 лева.
* За почивно дело на работниците и служителите са изразходвани 109 417,00 лева
* Общата сума за изразходваните средства за социална дейност за периода **януари декември** **2018 година е 1 305 976.37 лева.**

**Управител:………………………..**

**/ инж. Румен Райков /**