**ОТЧЕТ ЗА** **УПРАВЛЕ****НИЕТО**

**НА „ВОДОСНАБ****ДЯВАНЕ И КАНАЛИЗАЦИЯ – ШУМЕН” ООД**

**ГР****. ШУМЕН ЗА НА 2018 ГОДИНА**

1. **ФИРМЕН ПРОФИЛ**

На 24.09.1997 г. в Шуменския окръжен съд е регистрирано Дружество с ограничена отговорност “Водоснабдяване и канализация - Шумен". Дружеството е с предмет на дейност, съгласно съдебна регистрация за извършване на следните дейности:проучване, проектиране, изграждане, поддържане и управление на водоснабдителни, канализационни, електро- и топлоенергийни системи, включително пречиствателни станции, всички други дейности и услуги в страната и чужбина, незабранени от закона.

Създадено е с 51% държавно участие и 49 *%* общинско с общ капитал 487 х. лв. Основни съдружници са: държавата в лицето на МРР (принципал) и десетте общини на територията на област Шумен с участие и в дялове, разпределени, както следва:

* МРРБ - 24 836 дяла – 51 %;
* Община Велики Преслав 1948 дяла – 4 %;
* Община Венец - 974 дяла – 2 %;
* Община Върбица 1 461 дяла – 3 %;
* Община Хитрино 974 дяла – 2 %;
* Община Каолиново -1 461 дяла – 3 %;
* Община Каспичан - 1 461 дяла – 3 %;
* Община Никола Козлево 974 дяла – 2 %;
* Община Нови пазар 2 435 дяла – 5 %;
* Община Смядово 974 дяла – 2 %;
* Община Шумен - 11 200 дяла – 23 %.

Всичко: 48 698 дяла – 100 %

До образуване на “В и К - Шумен" ООД водоснабдителните и канализационни съоръжения на територията на Шуменска област са се експлоатирали от подобни по структура предприятия, които са били с държавно или общинско имущество, клон на СД “В и К” София или самостоятелни единици, фирми по Указ 56 и Търговски закон. От 1926 год., когато в Североизточна България се създава първото групово водоснабдяване на безводния Делиорман, до сега обхватът на дейността е бил същия регион, с незначителни промени според териториалните деления на страната.

**2. СТРУКТУРА НА ДРУЖЕСТВОТО**

Структурата на дружеството е следната:

* Централно управление;
* Експлоатационни райони – Шумен, Изгрев, Нови пазар и Велики Преслав;
* Автотранспорт със звено за ремонт на помпи;
* Помощно-спомагателна дейност /ПСД/, в която са включени:

– Химико-бактериологична лаборатория /ХБЛ/,

– КИП и АСУ на водоснабдяването,

– Звено за електронната обработка при фактуриране на продажбите;

– Водомерно-изпитателната станция /ВИС/;

* Направление ПСОВ – гр. Шумен, Нови пазар и Велики Преслав .

Звеното Автотранспорт и ПСД обслужват управлението и преди всичко дейностите на експлоатационните райони.

Експлоатационните райони са четири и във всеки от тях има по три технически района. Техническите райони обхващат по три общини /изключение е експлоатационен район Шумен, който е само на територията на Шуменската община/.

Обхванати са всичките 151 селища на територията на Шуменска област, в т.ч. и 8 града. Всички селища са централно водоснабдени.

1. **ПЕРСОНАЛ НА ДРУЖЕСТВОТО**

Списъчният състав на персонала към 31.12.2018 г. е 468 бр.

През отчетното четвърто тримесечие в дружеството са постъпили 10 бр. и са напуснали 19 бр., а за 2018 г. - постъпили 68, напуснали /в т.ч. пенсионирани/ 84 лица.

В основната дейност са заети 431 души, а административно управленски персонал са 37 души. С висше образование са 84 души, със средно и средно специално образование 328 души и с основно 56 души.

По възраст персоналът е както следва:

* до 30 г*.* – 15 души;
* от 30 до 40 г. –53 души;
* от 40 до 50 г. – 137 души;
* от 50 до 65 г. – 263 души.

Средносписъчният състав за периода октомври-декември 2018 г. е 472 бр.

Списъчният състав към 31.12.2018 г. включително с управителя е разпределен по категории както следва:

|  |  |
| --- | --- |
| Ръководен персонал | 16 |
| Аналитични специалисти | 21 |
| Приложни специалисти | 63 |
| Административен персонал | 65 |
| Квалифицирани производствени работници | 206 |
| Оператори на машини и съоръжения | 90 |
| Нискоквалифицирани производствени работници | 7 |
| **Общо** | **468** |

Управленският състав на дружеството се състои от:

* управител – инж. Красимир Марков - с висше образование, назначен с договор за управление от МРРБ;
* гл. инженер и зам.управител – инж. Дарина Мартева – с висше образование;
* ръководител Финансово–счетоводна дейност – Жанета Георгиева-Панайотова – с висше образование;
* ръководител Производствено направление – инж. Красимира Манева – с висше образование;
* ръководител Енерго–механично направление – инж. Борислав Тотев – с висше образование;
* ръководител експл. район Шумен – инж. Галин Ганчев – с висше образование;
* ръководител експл. район В. Преслав – инж. Иван Иванов – с висше образование;
* ръководител експл. район Нови пазар – инж. Красимир Михайлов – с висше образование;
* ръководител експл. район Изгрев – Стоян Маринов – със средно образование;
* ръководител звено Автотранспорт – инж. Петко Петков – с висше образование;
* ръководител направление ПСОВ – инж. Румен Митев – с висше образование.

В дружеството има следните отдели:

* отдел „Продажби” с ръководител Далина Занкова;
* отдел „Труд, работна заплата и човешки ресурси ” с ръководител Красиела Ненова.

**ТЕХНИЧЕСКА ХАРАКТЕРИСТИКА**

„Водоснабдяване и канализация – Шумен” ООД гр.Шумен като В и К Оператор предоставя услугите доставяне на вода на потребителите и присъединяване на потребителите към водоснабдителните системи за населението на територия на област Шумен; услугите отвеждане на отпадъчните води и присъединяване на потребителите към канализационните системи на територията на гр.Шумен, гр.Нови пазар, гр.Велики Преслав, гр. Каспичан и гр.Смядово; услугата пречистване на отпадъчните води на територията на гр.Шумен, вкл. Кв.Дивдядово, гр.Велики Преслав вкл. Кв.Кирково и гр.Нови пазар.

Дружеството стопанисва 93 отделни и независими водоснабдителни системи, обслужващи 8 града и 142 села. Водоснабдителните системи могат да функционират самостоятелно, както и да бъдат групирани на териториален принцип по общини или технически райони. В зависимост от вида на водоизточника и неговия дебит, водоснабдителната система обхваща едно или повече населени места. При някои населени места водоподаването е от два и повече водоизточника.

Дружеството експлоатира 155 бр. помпени станции с инсталирана мощност 16 850 квт. Количеството електрическа енергия изразходвана за добив, пречистване и доставка на вода от ВиК оператора през 2018 г. е 33 023 690 квтч. За пречистване на отпадъчна вода от ПСОВ е  изразходвана 3 594 222 квтч ел.енергия през 2018г. След въвеждане в експлоатация на биологично и третично пречистване в ПСОВ-Шумен в средата на 2017г., разхода на ел.енергия значително е увеличен.

Дружеството стопанисва 899 км. външна и 1 463 км. вътрешна водопроводна мрежа, 267бр. водоема с общ обем 99 580 м3.

В Бизнес плана за развитие на дейността на дружеството за 2018г. е предвидено намаляване на количествата вода на вход водоснабдителни системи с 215 хил.м3 спрямо предходната година, или 34 290 хил.м3. За 2018г. отчитаме 35 306 хил.м3 количества вода на вход ВС, което е с 1 016 хил.м3 повече от планираните. Впредвид прогнозите на НСИ за намаляване на населението в региона предвидените за 2018г. фактурирани количества 6 788 хил.м3 са с незначително увеличение спрямо 2017г. във връзка с предвидени мероприятия за намаляване на търговските загуби. За 2018г. отчитаме 6 501 хил.м3 фактурирани количества. Загубите на вода за 2018г. се отчитат на 80,17. Голяма част от загубите са реалните загуби като: течове от водопроводите за сурова вода, течове от разпределителната мрежа, течове от сградните водопроводни отклонения, течове при преливане на водонапорните съоръжения и др.

На обособената територия на В и К оператора изградени канализационни системи има в пет населени места: гр.Шумен, гр.Нови пазар, гр.Велики Преслав, гр.Смядово, гр.Каспичан. Нивото на покритие с услуги по отвеждане на отпадъчните води е: за гр.Шумен – 95%, за гр.Нови пазар – 97%, за гр.Велики Преслав – 95%, за гр.Смядово – 60%, за гр.Каспичан – 74%. Ниво на покритие през 2017г. с услуги по отвеждане на отпадъчните води за цялата обслужвана територия е 55,35%.

Общата дължина на изградената канализационна мрежа в градовете Шумен, В. Преслав, Нови пазар, Каспичан и Смядово, включваща и дължина на довеждащите колектори е 253 км..

Отпадъчните води на гр.Шумен се пречистват от ПСОВ. Изградено е и въведено в експлоатация през 2017 г. биологично и третично стъпало. Изградени са и въведени в експлоатация през 2015 г. ПСОВ – гр.Велики Преслав и през 2016 г. ПСОВ – гр.Нови пазар. Канализационните системи на градовете Смядово и Каспичан са заустени в реки – водоприемници.

**НАСОКИ НА РАБОТА ПРЕЗ ОТЧЕТНИЯ ПЕРИОД**

През 2018 г. усилията на дружеството са насочени към достигане на показателите за качество на водоснабдителните и канализационни услуги, заложени в разработения бизнес план за 2017 – 2021 г., съгласно Наредбата за дългосрочни нива към ЗРВКУ и договорните показатели за качество съгласно Договора за стопанисване, поддържане и експлоатация на В и К системите и съоръженията и предоставяне на В и К услуги с АВиК-Шумен.

Текущата 2018г. е втората година от регулаторния период 2017-2021г.

В одобрения бизнес план за 2018г. е заложено 100% ниво на покритие с водоснабдителни услуги. В населените места в обособената територия на „В и К – Шумен” ООД гр.Шумен са изградени водоснабдителни мрежи и нивото на покритие с водоснабдителни услуги е 100%.

Съгласно изискванията на Наредба №9, ежегодно „В и К – Шумен” ООД гр.Шумен съвместно с РЗИ –Шумен изготвя мониторингова програма за изпълнение на постоянен и периодичен мониторинг. В програмата се определят за всяка водоснабдителна зона: пунктовете и начин за пробовземане, честота и обхват на мониторинга, показатели за мониторинга, отстраняване на несъответствията и ограничаване ползването на питейната вода, информация и отчети. Контрола за качеството на питейната вода се извършва съгласно изготвената програма.

От извършения мониторинг на качеството на питейната вода през 2018г. са отчетени следните резултати: извършен е мониторинг в 97 зони за водоснабдяване от общо 97; в големи зони за водоснабдяване са извършени 1277 бр. анализи от които 893 бр. за показатели с инидкативно значение, 123 бр. по микробиологични показатели, 246 бр. анализи по физико-химични показатели, 15 бр. анализи по радиологични показатели, от тях 1259 бр. отговарят на изискванията на приложимите стандарти и законови разпоредби и 17 бр. анализи за показатели с индикаторно значение/зона за водоснабдяване „Яз.Тича”/ и 1 бр. анализ по радиологични показатели не отговарят/зона за водоснабдяване Нови пазар/; в малки зони за водоснабдяване са извършени 5332 бр. анализи от които 3922бр. за показатели с инидкативно значение, 425 бр. по микробиологични показатели, 840 бр. анализи по физико-химични показатели, 145 бр. анализи по радиологични показатели, от тях 5321 бр. отговарят на изискванията на приложимите стандарти и законови разпоредби и 8 бр. анализи по показатели с индикаторно значение и 3 бр. по микробиологични показатели не отговарят. Анализите в малки зони за водоснабдяване с отклонения от нормативните изисквания са по показател „мътност” и „нитрати”.

При несъответствие на качеството на водата с нормативните изисквания: „В и К – Шумен” ООД гр.Шумен незабавно провежда или възлага проучване с цел установяване на несъответствието, като своевременно информира РЗИ-Шумен.

„В и К – Шумен” ООД гр.Шумен предприема в най-кратки срокове действия за отстраняване на несъответствието и възстановяване качеството на водата за питейно-битови нужди. Основните деиствия, които се предприемат са: промивка и обеззаразяване на водопреносната мрежа и съоръжения, стриктен контрол по обеззаразяването на питейната вода

В Бизнес плана за развитие на дейността на дружеството за 2019г. е предвидено намаляване на количествата вода на вход водоснабдителни системи с 200 хил.м3 спрямо 2018г. За 2018г. отчетените водни количества на вход водоснабдителна система са 35 306 хил.м3, което е с 1 525 хил.м3 по-голямо от отчетеното количество вода на вход ВС за 2017г. Впредвид прогнозите на НСИ за намаляване на населението в региона предвидените за 2018г. фактурирани количества 6 788 хил.м3 са с незначително увеличение спрямо 2017г. във връзка с предвидени мероприятия за намаляване на търговските загуби. За 2018г. отчитаме 6 501 хил.м3 фактурирани количества, които са с 94 хил.м3 по-малко от тези за 2017г. Загубите на вода за 2018г. се отчитат на 80,17%. Голяма част от загубите са реалните загуби като: течове от водопроводите за сурова вода, течове от разпределителната мрежа, течове от сградните водопроводни отклонения, течове при преливане на водонапорните съоръжения и др. Друга не малка част от загубите са търговските загуби, които включват: загуби от незаконно ползване, загуби от неточност при измерването, грешки при обработка на данни и корупционни практики при отчитане на водомерите.

С цел намаляване на загубите по водоснабдителните системи се извършва обследване на: водоснабдителни системи, на помпени станции за намаляване консумацията на ел. енергия, извършва се активен контрол на течовете по довеждащи водопроводи и водопроводи от водопроводната мрежа на населените места с констатирани високи загуби.

През 2018г. се извърши обследване за течове на 31,6 км водопроводна мрежа. Активен контрол на течовете се изпълни на част от водопроводната мрежа на гр.Шумен и на водопроводната мрежа на с.Струйно, с.Мадара общ.Шумен.

Предвижда се до 2021г. да се създадат 130 бр. водомерни зони, имащи постоянно измерване на дебит и налягане на вход/изход зона, и в критична точка, с интервал на запис на данни от 15 минути и архивиране на данните в електронни бази данни. През 2017г. се създадоха 5бр. такива зони: 2бр. в гр.Велики Преслав и 3бр. в гр.Каспичан; през 2018г. се създадоха 12бр.: общ.Шумен – с.Салманово – 1бр., с.Мараш – 1бр., с.Вехтово – 1бр., с.Ил.Р.Блъсково – 1бр., с.Ивански – 1бр.; общ.Каолиново – с.Тъкач – 1бр., с.Браничево- 1бр.; общ.Върбица – с.Станянци – 1бр.; общ.Никола Козлево – с.Ружица – 1бр., с.Цани Гинчево – 1бр., с.Вълнари – 1бр., с.Никола Козлево – 1бр. .

През 2018г. е планирано да продължи изграждането на водомерни зони, имащи постоянно измерване на дебит и налягане на вход/изход зона, и в критична точка, с интервал на запис на данни от 15 минути и архивиране на данните в електронни бази данни, и да достигнат до 55бр. общо. До края на 2018г. създадените зони са 18бр.

Ежегодно се увеличава броят на монтираните измервателни устройства, но все още измерването на водното количество във водоснабдителните системи за целите на управлението, контрола и във връзка с разплащането на вода, не съответстват на новите нормативни изисквания.

В инвестиционната програма за 2018г. е предвидено да се монтиран 30 бр. водомери за измерване на вход водоснабдителна система и 30 бр. за зониране на водоснабдителната мрежа. През 2018г. се осъществиха мероприятия по монтиране на водомери за зониране на водоснабдителната мрежа в: общ.Шумен – с.Салманово, с.Мараш, с.Вехтово, с.Ил.Р.Блъсково; общ.Каолиново – с.Тъкач, с.Браничево; общ.Върбица – с.Станянци; общ.Никола Козлево – с.Ружица, с.Цани Гинчево, с.Вълнари, с.Никола Козлево.

В инвестиционната програма за 2018г. е предвидено е да се извърши рехабилитация на 2 000м от водопроводната мрежа и подмяна или монтаж на нови СК и ПХ по мрежата.

Продължава работата по изграждане на автоматизирани системи за управление и СКАДА на водоснабдителните системи. През 2018г. завърши изграждане на АСУВ на ВС Янково – контрол ниво в напорен водоем към шахтов кладенец, и изграждането на АСУВ на ВС Кочово - контрол ниво в напорен водоем към шахтов кладенец, АСУВ /автоматизирана система за управление на водите/ - контролно ниво в напорен водоем към ПС Лятно, изграждане на АСУВ - контролно ниво в напорен водоем към ПС Черноглавци, изграждане на АСУВ - контролно ниво в напорни водоеми към ПС Марково.

Предвидените средства за инвестиции за 2018г. са 780 хил.лв., от които 620 хил.лв. в публични активи и 160 хил.лв. в собствени активи. За подобряване ефективността на работата е предвидено закупуване на тежкотоварни автомобили и строителна и специализирана механизация.

През 2018г. направените разходи за завършени инвестиции в публични активи са 526 хил.лв.

Направени са разходи за корпоративни инвестиции в размер на 132,234 хил.лв. за доставка на апаратура за трасиране и откриване на водопроводи – 17,38 хил.лв.; за програмни продукти и хардуер – 54,70хил.лв.; 15,85 хил.лв. – обзавеждане на лаборатория за питейни води; за къртица за хоризонтално сондиране – 18,58хил.лв; за апарати за локализиране на течове – 10,46хил.лв.

Общо отчетените оперативни ремонти в направление водоснабдяване през 2018г. са 2475бр. за 688,8хил.лв.

Отчетените оперативни ремонти в направление канализация през 2018г. са 441 бр. за 23,1 хил.лв; в направление пречистване са 20 бр. за 10,4 хил.лв.

ГИС представлява съвкупност от компютърен софтуер и хардуер за създаване, съхраняване, обработка, анализ, визуализиране и споделяне на геореферирана информация. Възможностите на ГИС за анализ и моделиране на комплексна информация са изключително ценни при управление на В и К системите.

В Бизнес плана за развитие на дейността на „В и К – Шумен” ООД гр.Шумен е предвидено през 2018г. да продължи въвеждане на данни в ГИС за В и К мрежата на гр.Шумен и данни за външна мрежа на част от по-малките водоснабдителни системи.

Продължава започналото през 2016 година изготвяне на „Подготовка и изпълнение на Регионални прединвестиционни проучвания (РПИП), идейни проекти и формуляр за кандидатстване за европейско финансиране за регионален интегриран проект за водоснабдяване и канализация за обособени територии, обслужвани от 14 В и К оператори – вкл. „В и К – Шумен” ООД гр.Шумен”, възложител – МРРБ, финансиране – МОСВ - ОПОС. Изграждането на ПСПВ - Шумен е един от обектите, включени в интегриран ВиК проект за постигане на съответствие с националното и европейското законодателство в областта на питейните води, с който „В и К – Шумен” ООД гр.Шумен ще кандидатства за европейско финансиране за агломерации над 10000 екв.жит. по ОПОС. През 2019г. трябва да са изготвени и одобрени РПИП и идейни проекти за предвидените инвестиционни намерения за агломерации Шумен и Нови пазар и формуляр за кандидатстване, с който предстои да кандидатстваме за европейско финансиране по ОП”ОС”. Обявена е процедура по ЗОП за избор на изпълнител за изграждане на ПСПВ гр.Шумен и в началото на м.март ще се разглеждат постъпилите оферти.

**До 31.12.2018 г. са обявени следните процедури по ЗОП:**

1. „Осигуряване на достъп и пренос на електрическа енергия през електроразпределителната мрежа за обекти на "ВиК-Шумен" ООД гр. Шумен” – договаряне без предварителна покана за участие. Приключила процедура с решение за прекратяване.

2. „Доставка на фракции за възстановяване на изкопи по пътни настилки извършени при възстановяване на В и К аварии, за нуждите на „ВиК – Шумен” ООД гр. Шумен” в две обособени позиции: Обособена позиция № 1 - ЛОТ 1 Доставка на фракция за обратен насип и Обособена позиция № 2 - ЛОТ 2 Доставка на фракция за пътна основа – събиране на оферти с обява. Приключила със сключени договори по обособените позиции през първо тримесечие.

3. „Доставка на работно облекло, работни обувки, специално работно облекло и лични предпазни средства за нуждите на „В и К – Шумен” ООД гр. Шумен в три обособени позиции: *Позиция № 1* - Доставка на работно облекло, *Позиция № 2* - Доставка на работни обувки, *Позиция № 3* - Доставка на специално работно облекло и лични предпазни средства – събиране на оферти с обява. Приключила със сключени договори по обособените позиции през второ тримесечие.

4. „Възстановяване на прокопани улични и тротоарни настилки, след отстранени В и К - аварии” в три обособени позиции: Обособена позиция № 1 - ЛОТ 1 - Район А – „Шумен”, Обособена позиция № 2 - ЛОТ 2 - Район Б – „Н.Пазар”, Обособена позиция № 3 - ЛОТ 3 - Район В – „В.Преслав” – събиране на оферти с обява. Приключила със сключени договори по обособените позиции през второ тримесечие.

5. „Доставка на водомери за питейна вода, радиомодули за дистанционно отчитане и водомерни шахти с монтирани водомери за питейна вода за нуждите на "ВиК-Шумен" ООД гр. Шумен в пет обособени позиции:

Обособена позиция № 1: „Доставка на едноструйни и многоструйни водомери за питейна вода, и радио модули за дистанционно отчитане”

Обособена позиция № 2: „Доставка на волтманови и комбинирани водомери, и радио модули за дистанционно отчитане”

Обособена позиция № 3: „Доставка на водомерни шахти с монтирани водомери за питейна вода и радиомодули за дистанционно отчитане”

Обособена позиция № 4: „Доставка на електронни ултразвукови водомери с резбово присъединяване за питейна вода”

Обособена позиция № 5: „Доставка на електронни ултразвукови водомери с фланшово присъединяване за питейна вода” – публично състезание. Приключила с решение за прекратяване на процедурата през второ тримесечие.

6. „Доставка регулираща, спирателна и присъединителна арматура за нуждите на „В и К - Шумен” ООД гр. Шумен” в четири обособени позиции:

Обособена позиция № 1:„Доставка на регулираща, спирателна и присъединителна арматура за чугунени, стоманени и азбестоциментови тръби и пожарни хидранти ”

Обособена позиция № 2: „Доставка на спирателна и присъединителна арматура за РЕ тръби”

Обособена позиция № 3: „Доставка на компенсатори”

# Обособена позиция № 4: „Доставка на чугунени фасонни части” – публично състезание. Приключила процедура със сключени договори по обособените позиции през трето тримесечие.

7. „Доставка на коагуланти за пречистване на отпадъчни води за нуждите на ПСОВ при „ВиК-Шумен” ООД гр. Шумен” в две обособени позиции:

Обособена позиция № 1 – Доставка на ферихлорид

Обособена позиция № 2 – Доставка на калциев хидроксид (калциева хидратна вар) – публично състезание. Приключила процедура със сключени договори по обособените позиции през трето тримесечие.

8. „Доставка на водомери за питейна вода, радиомодули за дистанционно отчитане и водомерни шахти с монтирани водомери за питейна вода за нуждите на "ВиК-Шумен" ООД гр. Шумен в пет обособени позиции:

Обособена позиция № 1: „Доставка на едноструйни и многоструйни водомери за питейна вода, и радио модули за дистанционно отчитане”

Обособена позиция № 2: „Доставка на волтманови и комбинирани водомери, и радио модули за дистанционно отчитане”

Обособена позиция № 3: „Доставка на водомерни шахти с монтирани водомери за питейна вода и радиомодули за дистанционно отчитане”

Обособена позиция № 4: „Доставка на електронни ултразвукови водомери с резбово присъединяване за питейна вода”

Обособена позиция № 5: „Доставка на електронни ултразвукови водомери с фланшово присъединяване за питейна вода” – пряко договаряне. Приключила процедура със сключени договори по обособените позиции през трето тримесечие.

9. „Доставка на PЕ и PVC тръби и фитинги за нуждите на „В и К - Шумен” ООД гр.Шумен ” в четири обособени позиции:

Обособена позиция №1: „Доставка на РЕ тръби”

Обособена позиция №2: „Доставка на РЕ фитинги”

Обособена позиция №3: „Доставка на PVC - О тръби”

Обособена позиция №4: “Доставка на електрозаваряеми фитингиот РЕ-HD” – публично състезание. През четвърто тримесечие приключила процедура с Решение за избор на изпълнители по обособените позиции. Предстои сключване на договори.

10. „Доставка на аварийни скоби и отклонотелни скоби за водопроводни тръби за нуждите на „ВиК - Шумен" ООД гр. Шумен" в две обособени позиции:

Обособена позиция № 1: Доставка на аварийни скоби

Обособена позиция № 2: Доставка на отклонителни скоби – събиране на оферти с обява. Сключени договори по обособените позиции през трето тримесечие.

# 11. „Подготовка на документации за възлагане на обществени поръчки по реда на Закона за обществените поръчки по проект „Регионален инвестиционен ВиК проект за обособената територия на ВиК Шумен ООД” – събиране на оферти с обява. Сключен договор през четвърто тримесечие.

# 12. „Полагане на водопровод по безизкопна технология за обекти на територията обслужвана от „Водоснабдяване и канализация – Шумен” ООД - гр.Шумен, съобразно нуждите на дружеството” – събиране на оферти с обява. Сключен договор през четвърто тримесечие.

# 13. „Инкасиране (събиране) на суми в брой  за ползвани ВИК услуги в обособени пунктове на изпълнителя, със софтуер и ресурси на изпълнителя  за населените места в общините на област Шумен – публично състезание. Сключен договор през четвърто тримесечие.

14. „Осъществяване на физическа охрана и охрана с технически средства на движимо и недвижимо имущество на обекти на „В и К-Шумен ООД" гр.Шумен – пряко договаряне. Прекратена процедура на осн. чл. 110, ал. 1, т. 5 от ЗОП;

15. „Осъществяване на физическа охрана и охрана с технически средства на движимо и недвижимо имущество на обекти на „В и К-Шумен ООД" гр.Шумен- прекратена процедура на осн. чл. 110, ал. 1, т. 2 от ЗОП във връзка с чл. 66 от ППЗОП;

16. „Доставка на химически продукти за обработка на питейна вода  за нуждите на „ВиК – Шумен” ООД гр. Шумен” в две обособени позиции:  
Обособена позиция № 1: „Доставка на втечнен хлор – газ”  
Обособена позиция № 2: „Доставка на натриев хипохлорит /белина/” – събиране на оферти с обява. Прекратена на осн. чл. 193 във връзка с чл. 110, ал. 1, т. 5 от ЗОП.

# 17. „Надграждане на система за дистанционен мониторинг на водни количества и налягания на вход населени места и други водоснабдителни зони на територията на „Водоснабдяване и Канализация - Шумен” ООД, включваща измерване в 40 точки” – събиране на оферти с обява. Сключен договор през четвърто тримесечие.

# 18. „Доставка на химически продукти за обработка на питейна вода  за нуждите на „ВиК – Шумен” ООД гр. Шумен” в две обособени позиции: Обособена позиция № 1: „Доставка на втечнен хлор – газ” Обособена позиция № 2: „Доставка на натриев хипохлорит /белина/” – събиране на оферти с обява; Сключени договори през четвърто тримесечие.

# 19. „Предоставяне на услуги по застраховане, включващи: групова застраховка “Злополука и заболяване”- доброволна на персонала на “Водоснабдяване и канализация-Шумен” ООД гр.Шумен; Задължителна застраховка “Трудова злополука”- на работници и служители; Застраховки “Имущество”, „Застраховка срещу кражба на имущество”, “Електронно оборудване”, Застраховки “Автокаско – пълно и частично”, “Злополука на местата” и “Гражданска отговорност” на автомобилния парк на “Водоснабдяване и канализация-Шумен” ООД гр.Шумен” – събиране на оферти с обява. Сключен договор през четвърто тримесечие.

**До 31.12.2018 г. са сключени договори за обществени поръчки по следните процедури**:

1. „Доставка на химически продукти за обработка на питейна вода за нуждите на „ВиК – Шумен” ООД гр. Шумен”:

Договор по Обособена позиция № 1: „Доставка на втечнен хлор – газ”;

Договор по Обособена позиция № 2: „Доставка на натриев хипохлорит /белина/”;

2. „Доставка на нетна активна електрическа енергия и координатор на балансираща група”;

3. „Доставка на фракции за възстановяване на изкопи по пътни настилки извършени при възстановяване на В и К аварии, за нуждите на „ВиК – Шумен” ООД гр. Шумен” по обособена позиция:

Договор по Обособена позиция № 1 - ЛОТ 1 Доставка на фракция за обратен насип;

Договор по Обособена позиция № 2 - ЛОТ 2 Доставка на фракция за пътна основа.

4. „Доставка на работно облекло, работни обувки, специално работно облекло и лични предпазни средства за нуждите на „В и К – Шумен” ООД гр. Шумен” в три обособени позиции:

Договор по *Позиция № 1* - Доставка на работно облекло,

Договор по *Позиция № 2* - Доставка на работни обувки,

Договор по *Позиция № 3* - Доставка на специално работно облекло и лични предпазни средства;

5. „Възстановяване на прокопани улични и тротоарни настилки, след отстранени В и К - аварии” в три обособени позиции:

Договор по Обособена позиция № 1 - ЛОТ 1 - Район А – „Шумен”,

Договор по Обособена позиция № 2 - ЛОТ 2 - Район Б – „Н.Пазар”,

Договор по Обособена позиция № 3 - ЛОТ 3 - Район В – „В.Преслав”.

6. „Доставка на аварийни скоби и отклонителни скоби за водопроводни тръби за нуждите на „ВиК - Шумен" ООД гр. Шумен” в две обособени позиции:

Договор по Обособена позиция № 1: Доставка на аварийни скоби

Договор по Обособена позиция № 2: Доставка на отклонителни скоби

7. „Доставка регулираща, спирателна и присъединителна арматура за нуждите на „В и К - Шумен” ООД гр. Шумен” в четири обособени позиции:

Договор по Обособена позиция № 1: „Доставка на регулираща, спирателна и присъединителна арматура за чугунени, стоманени и азбестоциментови тръби и пожарни хидранти ”

Договор по Обособена позиция № 2: „Доставка на спирателна и присъединителна арматура за РЕ тръби”

Договор по Обособена позиция № 3: „Доставка на компенсатори”

# Договор по Обособена позиция № 4: „Доставка на чугунени фасонни части”

8. „Доставка на коагуланти за пречистване на отпадъчни води за нуждите на ПСОВ при „ВиК-Шумен” ООД гр. Шумен” в две обособени позиции:

Договор по Обособена позиция № 1 – Доставка на ферихлорид

# Договор по Обособена позиция № 2 – Доставка на калциев хидроксид (калциева хидратна вар)

9. „Доставка на водомери за питейна вода, радиомодули за дистанционно отчитане и водомерни шахти с монтирани водомери за питейна вода за нуждите на „В и К - Шумен” ООД гр. Шумен” в пет обособени позиции:

Договор по Обособена позиция № 1: „Доставка на едноструйни и многоструйни водомери за питейна вода, и радио модули за дистанционно отчитане”

Договор по Обособена позиция № 2: „Доставка на волтманови и комбинирани водомери, и радио модули за дистанционно отчитане”

Договор по Обособена позиция № 3: „Доставка на водомерни шахти с монтирани водомери за питейна вода и радиомодули за дистанционно отчитане”

Договор по Обособена позиция № 4: „Доставка на електронни ултразвукови водомери с резбово присъединяване за питейна вода”

Договор по Обособена позиция № 5: „Доставка на електронни ултразвукови водомери с фланшово присъединяване за питейна вода”

10. Изготвяне на документация за преоформяне и издаване на разрешителни за водовземане от 41 бр. подземни водоизточници и документация за изменение на разрешителни за водовземане от 12 бр. водоизточници” в 3 обособени позиции

Догово по Обособена позиция № 1 – За водоизточници от водоснабдителни зони на територията на общ.Шумен, общ.Каспичан, общ.Велики Преслав и общ.Венец,

Договор по обособена позиция № 2 - За водоизточници на територията на общ.Смядово, общ.Върбица и общ.Хитрино

Договор по обособена позиция № 3 – За изменение на разрешителни за водовземане за водоизточници на територията на Басейнова дирекция Черноморски район – Варна

11. „Инкасиране (събиране) на суми в брой  за ползвани ВИК услуги в обособени пунктове на изпълнителя, със софтуер и ресурси на изпълнителя  за населените места в общините на област Шумен”;

12. „Подготовка на документации за възлагане на обществени поръчки по реда на Закона за обществените поръчки по проект „Регионален инвестиционен ВиК проект за обособената територия на ВиК Шумен ООД“

13. „Полагане на водопровод по безизкопна технология за обекти на територията обслужвана от „Водоснабдяване и канализация – Шумен ” ООД – гр.Шумен, съобразно нуждите на дружеството”

14. „Надграждане на система за дистанционен мониторинг на водни количества и налягания на вход населени места и други водоснабдителни зони на територията на „Водоснабдяване и Канализация - Шумен” ООД, включваща измерване в 40 точки”

15. „**Доставка на химически продукти за обработка на питейна вода  за нуждите на „ВиК – Шумен” ООД гр. Шумен” в две обособени позиции:  
Договор по Обособена позиция № 1:** „Доставка на втечнен хлор – газ”  
**Договор по Обособена позиция № 2: „**Доставка на натриев хипохлорит /белина/”

16. „Предоставяне на услуги по застраховане, включващи: групова застраховка “Злополука и заболяване”- доброволна на персонала на “Водоснабдяване и канализация-Шумен” ООД гр.Шумен; Задължителна застраховка “Трудова злополука”- на работници и служители; Застраховки “Имущество”, „Застраховка срещу кражба на имущество”, “Електронно оборудване”, Застраховки “Автокаско – пълно и частично”, “Злополука на местата” и “Гражданска отговорност” на автомобилния парк на “Водоснабдяване и канализация-Шумен” ООД гр.Шумен”

През 2018 г. от създадено звеното по събиране на просрочени вземания, от трите мобилни екипа с по двама инспектори Събиране на вземания са направени 15243 посещения на адрес, а от телефонния център, където работят трима служителя и обхващат цялата територия на област Шумен са проведени 51763 телефонни разговора, в следствие на които има постъпили плащания в размер на 1748124 лв. Има връчени 1880 покани за доброволно плащане. Много от потребителите след връчване на поканата за доброволно плащане са платили изцяло задължението си, а други са подписали протокол за разсрочено плащане – 764 бр. През годината имаме образувани 32 бр. граждански дела. Издадени са 24 бр. изпълнителни листи, от които 6 бр. са изплатени.

Продължава работата по електронната обработка на техническите отчети, чрез монтиране на водомери с електронно отчитане и дистанционно предаване на данните, което води до намаляване на възможността от човешка грешка, времето за отчитане, отчитането на водомери на трудно достъпни места и най-важното не се изисква присъствието на собственика по време на отчитането. Свалянето на отчета се извършва ежемесечно, като служителя на Дружеството минава и сваля данните без да влиза в жилището на абоната. Въз основа на свалените отчети се изготвя сметката за плащане. При този вид отчети отпадат изравнителните сметки. Всеки месец има актуална информация за консумацията, което води до намаляване на разпределението на общият водомер. През 2018 г. са монтирани 119 бр. водомери с електронно отчитане и дистанционно предаване на данните. Отчетените данни се записват на електронни карнети на таблети, след което данните се прехвърлят автоматично в програмният продукт за изготвяне на фактури, с което се намалява времето за въвеждане.

Дружеството въвежда подобрения в работата с електронният карнет които ще доведат до увеличаването на контрола върху инкасатора относно въвеждането на отчети и информация в базата данни. Това ще гарантира въвеждането на информация по време на отчет да бъде коректна и отговаряща на действителността. Нововъведение софтуерни подобрения ще позволят да се оценява качеството на въведената от инкасатора информация още при въвеждането на отмета при клиента, това ще позволи той да бъде информиран при допускането на грешки или при наличието на злоупотреби от страна на абонатите. Въведената информация от отчетника ще бъде анализирана и оценявана още по време на работа, с което ще се подобри дейността по отчитане на водомерите - въвеждане на служебни отчети, неотчетени потребители, разпределението от общите водомери и ще доведе до увеличаване на отчетеното количество вода.

През годината има подменени водомери - 5753 бр., от които 3438 бр. са с нови водомери, 109 бр. водомери с електронно отчитане и дистанционно предаване на данните и 2206 бр. проверени - преминали периодична проверка.

Предприетите действия по отчитане на водомерите и събиране на просрочени задължения ще доведат до увеличаване приходите на дружеството, ще гарантират подобряването на процесите по обслужване на потребителите и намаляване на несъбраните вземания.

Предприетите действия по фактуриране и събиране на просрочени задължения ще доведат до увеличаване на приходите на дружеството и ще гарантират подобряването на процесите по обслужване на потребителите.

Нетният финансов резултат за четвъртото тримесечие е печалба в размер на 93 хил. лв. Към 31.12.2018 г.дружеството е с печалба преди облагане в размер на 115 хил.лв.

Приходите за отчетното четвърто тримесечие са 5 093 х.лв. , а общите разходи са 5 000 х.лв. или балансова печалба в размер на 93хил.лв.

През четвърто тримесечие дружеството отчита ръст в приходите спрямо същия период на 2017 г. с 623 хил.лв. или 13,94 % в абсолютни стойности

През 2018 година дружеството е отчело 16 889 хил. лв. приходи от дейността срещу 14 325 хил.лв.приходи за същия период на 2017 г. , като се отчита нарастване на приходите с 17,90 %.

Считано от 01.01.2019 г. на основание Решение № Ц-20/28.12.2018 г. на КЕВР, Заповед №1/02.01.2019 г. на Водоснабдяване и канализация – Шумен ООД и чл.14 от Закона за регулиране на водоснабдителните и канализационни услуги се прилагат следните цени без ДДС:

\* Цена за услугата доставяне на вода на потребителите - 2,211 лв./м3

\*Цена за услугата отвеждане на отпадъчните води :

- за битови и приравнени към тях обществени, търговски и др. потребители 0,134 лв./м3

- за промишлени и др. стопански потребители

степен на замърсяване 1 0,134 лв./м3

\* Цена на услугата пречистване на отпадъчни води

- за битови и приравнени към тях обществени, търговски и д,р. потребители 0,485 лв./м3

- за промишлени и др. стопански потребители

степен на замърсяване 1 0,544 лв./м3

степен на замърсяване 2 0,776 лв./м3

степен на замърсяване 3 1,202 лв./м3

Към 31.12.2018 несъбраните вземания година възлизат на 5 184 хил.лв., като от населението 2 261 х.лв. и от обществения сектор са 455 х.лв., в т.ч. от бюджетните организации 13 х.лв. Вземания от съдебни и присъдени спорове по повод неплатени задължения за доставените от дружеството В и К услуги към 31.12.2018 г. са 1 526 х.лв. от частни и от обществени абонати. Върху несъбраните вземания е платено ДДС в размер на 245 хил.лв.

Дългосрочните задължения в размер на 2 168 хил.лв. по договор с гарантиран резултат с ДЗЗД „СМ Секисуи Европа” за Рехабилитация на водопроводи от водоснабдителната система на гр. Шумен. Към настоящият момент е постановено съдебно решение от Окръжен съд – Шумен с което е уважен предявеният от КМГ Холдинг ГмбХ срещу ВиК – Шумен ООД частичен иск за заплащане на част от дължимата цена по Договор за изработка с предмет «Рехалибитация на водопроводи по водоснабдителната система на гр.Шумен». От страна на В и К Шумен е подадена въззивна жалба срещу решението на ОС Шумен пред – Апелативен съд-гр.Варна по отношение на уважения частичен иск и в частта за прекомерност на присъдените разноски. С Определение въззивната жалба е върната на Окръжен съд Шумен за допълнително произнасяне за прекомерност на присъдените разноски, което Определение също е обжалвано пред Апелативен съд Варна, тъй като е потвърдено. Предстои насрочване на делото по същество.

През 2018 г. след проведена процедура по Правила за избор на изпълнител за предоставяне на финансови услуги от кредитни или финансови институции -Чл.13 б от Правилника за реда за упражняване правата на държавата в търговските дружества с държавно участие в капитала, е сключен договор за кредит на "Водоснабдяване и канализация -Шумен"ООД от Българска банка за развитие АД. Към 31.12.2018 г. е усвоен с първи транш 2 397 830,42 лв., а остатъкът до пълния размер е усвоен с втори транш на 11.01.2019 г. - усвояване в размер на 102 169,58 лв. Средствата са целево разходвани за разплащане на задължения към доставчици.

През 2018 г. се извърши изчисляване на задължението към наетите лица във „Водоснабдяване и канализация-Шумен”ООД съгл.изискванията на Международен счетоводен стандарт 19-Доходи на наетите лица, който третира изискването като дългосрочно задължение на работодателя за изплащане на дефинираните доходи при напускане. Това наложи извършвана на актюерска оценка за определяне на сегашната стойност на бъдещите задължения на работодателя, използвайки Кредитния метод на прогнозирани единици.

Изчисленията се извършват за всички служители, наети на трудов договор на базата на отработения и предстоящия им трудов стаж. В предприятието има сключен КТД с регламентирани обезщетения при пенсиониране, които са взети в предвид при актюерските изчисления. Направените изменения на настоящата стойност на задълженията за изплащане на дефинирани доходи при пенсиониране, наложиха преизчисляване на годишните отчети за 2016 г. и 2017 г., и са включени в годишните данни за 2018 г.

**През 2018 г. са придобити чрез закупуване и по стопански начин дълготрайни активи в размер на 542 хил. лв., от които корпоративна собственост са 132 х.лв в т.ч.**

* **АКТИВИ – Корпоративна собственост – 132 234 лв.**

- Машини, производствено оборудване и апаратура – 53 435 лв.

- Транспортни средства – 4 468 лв.

- Компютри – 7 678 лв.

- Други дълготрайни материални активи – 11 950 лв.

- Дълготрайни нематериални активи – 54 703 лв.

* А**КТИВИ – Публична собственост – 409 678 лв.**
* Съоръжения – 825 лв.
* Машини – 32 594 лв.

- Апаратура – 2 895 лв.

- Помпи – 59 667 лв.

- Измервателни устройства – 22 155 лв.

- Арматура – 18 475 лв.

- Оборудване за СКАДА – 20 477 лв.

- Др.спец. оборудване – 6 104 лв.

- Трафопост /трансформатор/ -4 751 лв.

- Водоеми – 473 лв.

- Водопроводи – 92 512 лв.

- Др. съоръжения – 7 741 лв.

- Дълготрайни нематериални активи – 141 009 лв.

**През отчетния период са направени следните по-важни разходи:**

* за ел. енергия – 6 225 хил. лв., за сравнение през 2017 са били 5  228 хил. лв., т.е 19,07 % ръст
* за горива и смазочни материали –387 хил. лв., като се наблюдава ръст спрямо 2017 г. когато са били 301 хил. лв. или в абсолютни стойности 28,58 %.
* за ремонти на В и К съоръжения и сгради – 87 хил. лв., което е 64,15 % спрямо стойностите за 2017 г.,когато за ремонти на ВиК съоръжения с вложени 53 хил. лв.
* изразходвани средства за РЗ – 4 783 хил. лв. За сравнение през 2017 г. разходите за възнаграждения са 4 880 хил. лв. или спад с 1,99 %

**ПРЕДВИЖДАНИЯ ЗА РАЗВИТИЕ НА ДРУЖЕСТВОТО**

Основните направления в експлоатационната дейност на Дружеството през 2019 г. са свързани с подобряване работата на В и К системите, намаляване загубите на вода, автоматизация за контрол и управление на помпени станции и водоеми.

Затруднения създават честите кражби на кабели, електромери, трансформатори и др. съоръжения в помпените станции. Проблемни са и честите кражби на капаци за ревизионни шахти от канализационните мрежи на градовете, което затруднява експлоатацията на същите и увеличава разходите за поддържането им.

Основната цел на „Водоснабдяване и канализация – Шумен” ООД гр.Шумен е предоставянето на качествени В и К услуги за удовлетворяване на високите изисквания на потребителите. Конкретните направления за постигане на високо качество на услугите са:

* + запазване и съхранение на водните ресурси за питейно-битово водоснабдяване;
  + осигуряване на питейна вода за населението в необходимото количество и добро качество;
* оптимизиране работата на водоснабдителните и канализационните мрежи, вкл. Рехабилитация на мрежите и намаляване на течовете с цел ограничаване загубите на вода;
* краткосрочно и качествено изпълнение на ремонтните работи с минимално въздействие или отражение при потребителите;
* непрекъснато повишаване качеството на предоставяните услуги.
* оптимизиране на взаимоотношенията с потребителите

Утвърждавайки доказалите се позитивни практики и възприемайки чуждия положителен опит, въпреки трудностите от обективен характер, дружеството се стреми непрекъснато да отговаря на повишаващите се изисквания на потребителите.

В Бизнес плана за развитие на дейността на дружеството за 2019г. е предвидено намаляване на количествата вода на вход водоснабдителни системи с 200 хил.м3 спрямо 2018г. За 2018г. отчетените водни количества на вход водоснабдителна система са 35 306 хил.м3, което е с 1 525 хил.м3 по-голямо от отчетеното количество вода на вход ВС за 2017г. За постигане на планираното намаление на количеството вода на вход ВС през годината е необходимо да се реализират мерки за намаляване на реалните загуби, в т.ч.: изграждане и поддържане на автоматизирани системи за управление на водоснабдителните системи и недопускане на преливане на водни количества от водонапорните съоръжения; провеждане на непрекъснат активен контрол на течовете от водопроводната мрежа; бързина и качество на ремонтните дейности; управление на налягането във водоснабдителните системи; монтиране на водомери на вход населени места и определяне на обособени зони за определяне на участъците от водоразпределителната мрежа с най-високо ниво на загуби.

Впредвид прогнозите на НСИ за намаляване на населението в региона предвидените фактурирани количества 6 804 хил.м3 са с незначително увеличение спрямо 2018г. във връзка с предвидени мероприятия за намаляване на търговските загуби. От летния период на 2018г. се извършиха проверки по график по населени места от сформирани работни групи за пропуски при снемане на показанията на водомерите, за незаконно ползване - кражби на вода и незаконни свързвания, за манипулиране на водомерите. В резултат от проверките се намаляват търговските загуби и се увеличават фактурираните количества. Предвижда се проверки да се извършват и през 2019г., като се обхванат по-голямата част от населените места.

И през 2019 г. усилията на дружеството са насочени към достигане на показателите за качество на водоснабдителните и канализационни услуги, заложени в разработения бизнес- план за 2017 – 2021 г., съгласно Наредбата за дългосрочни нива към ЗРВКУ и договорните показатели за качество съгласно Договора за стопанислане, поддържане и експлоатация на В и К системите и съоръженията и предоставяне на В и К услуги с АВиК-Шумен.

През 2019 г. е предвидено да продължи изграждането на водомерни зони, имащи постоянно измерване на дебит и налягане на вход/изход зона, и в критична точка, с интервал на запис на данни от 15 минути и архивиране на данните в електронни бази данни, и да достигнат до 80бр. общо.

В инвестиционната програма е предвидено да се монтиран 30 бр. водомери за измерване на вход водоснабдителна система и 20 бр. за зониране на водоснабдителната мрежа.

Предвидено е да се извърши рехабилитация на 4 000м от водопроводната мрежа и подмяна или монтаж на нови СК и ПХ по мрежата.

Ще продължи и работата по изграждане на автоматизирани системи за управление и СКАДА на водоснабдителните системи.

Предвидените средства за инвестиции за 2019 г. са 755 хил.лв., от които 660 хил.лв. в публични активи и 95 хил.лв. в собствени активи. За подобряване ефективността на работата е предвидено закупуване на тежкотоварни автомобили и строителна и специализирана механизация. През 2018 г. e доставeна сонда за извършване на хоризонтален сондаж за изграждане на СВО, което ще подобри значително работата при изграждане на нови и реконструкция на съществуващи СВО.

Основната цел на Дружеството е да концентрира усилията към решаване на проблеми, чрез решаването на които се достига повишаване на ефективността в условията на затруднено финансиране и ограничени средства на национално ниво, въпреки затрудненията при прекъсване водоподаването за нередовните абонати и повишаване на събираемостта.

Усилията на Дружеството са насочени и към оптимално използване на ограничените финансови ресурси за постигане на най-добра експлоатация на водоснабдителните и канализационни системи, като се подобрява ремонтната и експлоатационна дейност, като инвестиционните намерения се предвиждат в по-дългосрочен план.

Продължава работата по автоматизиране на водоснабдяването, инкасирането, кадастъра и на останалите дейности в икономическите и технически отдели.

Съвместно с МРРБ и общините ще работим по обекти за осигуряване на допълнителни водни количества към селищата.

За намаляване разходите за ел.енергия продължава paботата по намаляване загубата на вода, автоматизиране на работа на помпените станции, оптимизиране на работата на водоснабдителните системи като резултат от извършено проучване, анализ и препоръки от специалисти в технически отдел.

Продължава започналото през 2016 година изготвяне на „Подготовка и изпълнение на Регионални прединвестиционни проучвания (РПИП), идейни проекти и формуляр за кандидатстване за европейско финансиране за регионален интегриран проект за водоснабдяване и канализация за обособени територии, обслужвани от 14 В и К оператори – вкл. „В и К – Шумен” ООД гр.Шумен”, възложител – МРРБ, финансиране – МОСВ - ОПОС. Изграждането на ПСПВ - Шумен е един от обектите, включени в интегриран ВиК проект за постигане на съответствие с националното и европейското законодателство в областта на питейните води, с който „В и К – Шумен” ООД гр.Шумен ще кандидатства за европейско финансиране за агломерации над 10000 екв.жит. по ОПОС. През 2019г. трябва да са изготвени и одобрени РПИП и идейни проекти за предвидените инвестиционни намерения за агломерации Шумен и Нови пазар и формуляр за кандидатстване, с който предстои да кандидатстваме за европейско финансиране по ОП”ОС”. Обявена е процедура по ЗОП за избор на изпълнител за изграждане на ПСПВ гр.Шумен и в началото на м.март ще се разглеждат постъпилите оферти.

**ИНЖ. КРАСИМИР МАРКОВ,**

*Управител на "Водоснабдяване и канализация - Шумен" ООД*